**Termat e Referencës (TOR) për ofertim të automjetit veturë**

**Numri i referencës AD-01/2023**

|  |  |
| --- | --- |
| Ofertim për veturë  Kompanitë që merren me shitjen e veturave,  Në Prishtinë | Aprovuar nga drejtori ekzekutiv  \_\_\_\_\_\_\_\_\_\_\_\_\_\_\_\_\_\_\_\_\_  Nënshkrimi |

**Informacion i përgjithshëm:**

1. **Kontesti i ndërhyrjes**:

Objektivi i përgjithshëm për projektin e Drejtësisë Sociale është: “Një shoqëri multietnike dhe multikulturore në Kosovë, ku romët, ashkalitë dhe egjiptianët trajtohen si të barabartë nga shteti dhe shoqëria, kane qasje në të njëjtat mundësi dhe sherbime si të gjithë të tjerët, dhe dijnë të drejtat dhe përgjegjësitë e tyre dhe janë të autorizuar t'i ushtrojnë ato të drejta”. Vizioni i ketij projekti është një Kosovë ku burrat dhe gratë romë, ashkali dhe egjiptianë kanë një vend pune të denjitetshem si në sektorin publik ashtu edhe në atë privat, duke punuar me dinjitet për të siguruar te ardhura per familjet e tyre, kanë qasje dhe përdorin infrastrukturën publike cilësore dhe ku shërbimet janë të disponueshme dhe të casshme në nivel lokal; një Kosovë ku si rezultatet shëndetësore ashtu edhe jetëgjatësia e pjesetareve te komuniteteve janë duke u përmirësuar; dhe, një Kosovë ku gratë rome, ashkalike dhe egjiptiane janë më pak të shtypura dhe të nën-përfaqësuara në arsim dhe punësim dhe në sferat e tjera të jetës të jenë më të fuqizuara.

1. **Arsyetimi i thirrjes:**

Duke i pasur të njohura problemet dhe sfidat me të cilat ballafaqohen qytetarët e komuniteteve në Kosove, si dhe duke i vërejtur mundësitë të cilat nuk po ju ofrohen nga institucionet përkatëse Organizata Zëri i Romëve, Ashkalinjve dhe Egjiptianve shtrinë fushëveprimin e sajë në programe të ndryshme të cilat prekin objektivat kyçe për integrimin dhe barazinë e komuniteteve me të gjithë qytetarët e tjerër. Duke u nisur nga këto mangësi kyçe ose më mire të themi elementare të cilat duhet ti ofrohen të gjithë qytetarëve në menyrë të barabartë Organizata Zëri i Romëve, Ashkalinjve dhe Egjitptianve operon me Programin e Edukimit, Punësimit, Banimit, Fuqizimin e Gruas, Antigjipsizmin si dhe ndikimin në Politikat e vendit, me shpresën se do të arrijë të integrojë dhe ofrojë kushte më të mira për komunitetet.

Në kuadër të këtyre projekteve është planifikuar realizimi objektivave të lartëpërmendura të cilat do të implementohen edhe jashtë zyrës dhe për këtë arsye ne po kërkojmë për të blerë një veturë që është e besueshme, efikase dhe e sigurt për përdorim.

Ne po kërkojmë kompani të cilët bëjnë shitjen e veturave për të blerë një veturë që plotëson nevojat specifike të blerësit, duke përfshirë llojin e automjetit, markën, modelin dhe veçoritë.

1. **Objektivat e thirrjes**:

Objektivi i kësaj blerjeje është blerja e një automjeti të besueshëm, efikas dhe me kosto efektive që plotëson nevojat specifike të organizatës sonë gjate aktiviteve jashtë zyrës.

**Makina e blerë duhet të plotësojë kërkesat e mëposhtme:**

Lloji dhe specifikat e automjetit:

* Automjeti duhet të jetë mjet i ri i tipit SUV;
* Viti i prodhimit min. 2022
* Lloji i derivatit – benzine ose dizell
* Fuqia e motorit – min.70 KW 100 KF max: 120 KW -140 KF
* Automjeti me timon të majtë;
* Minimumi 5 ndenjëse (përfshirë sedijen e shoferit) me hapësirë adekuate të bagazhit për të ruajtur valixhe
* Minimumi 140 mm largësi nga toka;
* Gjatësia e mjetit: minimumi 4000 mm;
* Lartësia e mjetit: minimumi 1600 mm;
* Minimumi 4 dyer;
* Transmisioni Automatik apo Manual
* Rrota aliazh minimale 16'' me goma të tipit të cilësisë së lartë
* Depozita e karburantit (rezerva përfshirëse) – minimumi 45 litra
* Shpenzimet (urban/kombin/extra urban) – max 9/7/6
* Klima
* Mbyllja qendrore me komande prej se largu
* Tempomat
* Sistemi sigurisë: ABS. ASC. ESP, HAC, Airbag anësorë, airbag ballore
* Drita LED për vozitje gjatë ditës
* Garancion minumalisht pesë (5) vite

**Dokumentacioni i kërkuar /Kushtet për aplikim**

1. Çertifikata e regjistrimit të biznesit, ose regjistrimin e biznesit nga vendi i themelimit të ofertuesit (në qoftë se kompania ofertuese lideri është e regjistruar jashtë Kosovës, duhet të ketë te regjistruar përfaqësinë në Kosovë);
2. Çertifikata e regjistrimit të numrit fiskal dhe informatat e përgjithshme të biznesit;
3. Katallogun e prezantimit të makinave.

**Kushte të përgjithshme:**

* Organizata Zëri i Romëve, Ashkalive dhe Egjiptianëve e mbanë të drejtën e ndryshimit të ofertës në bazë të kërkesës derisa të merret vendimi përfundimtar;
* Organizata Zëri i Romëve, Ashkalive dhe Egjiptianëve e mbështetë vendimin e vetë në ofertën që i posedon përparësitë më të larta ekonomike siç mund të jetë shërbimi cilësor, por kriteri kryesor i vlerësimit është ofrimi i specifikave të ofruara sipas kërkesës;
* Organizata Zëri i Romëve, Ashkalive dhe Egjiptianëve ka të drejtën të refuzojë ndonjë ose të gjitha ofertat e pranuara nëse ato nuk i plotësojnë kriteret;
* Ndërhyrja në këtë proces nuk është e lejuar dhe do të rezultojë në diskualifikimin e ofertës;
* Vendimi final, nuk do të bëhet përderisa nuk kompletohen të gjitha procedurat interne të organizatës. Në rast se shërbimi do jetë sipas kërkesës së kompanisë, mund t’iu ofrohet edhe kontrata por duke mos ndryshuar çmimet e ofertës;
* Oferta do të vlerësohet nga Komisioni i Prokurimit të Organizatës Zëri i Romëve, Ashkalive dhe Egjiptianëve në momentin e mbylljes së procesit. Gjithashtu, njoftimi do të bëhet brenda javës pas marrjes së vendimit nga Komisioni Vlerësues i Prokurimit të organizatës;
* Organizata Zëri i Romëve, Ashkalive dhe Egjiptianëve do të bëjë transferin bankar në xhirollogarinë e specifikuar nga furnizuesi pas porosisë nga ana e organizatës për sasinë me ç ‘rast kompania do te zotohet se materialin e porositur do ta ruaj deri në kohën e përshtatshme për shfrytëzim.

**Mënyra e aplikimit:**

Oferta duhet të dërgohet fizikisht përmes zarfit të mbyllur në zyrën e Organizatës Voice of Roma, Ashkali and Egyptians që gjendet në rrugën “Ali Pashë Tepelena”, Aktash, 10000, Prishtinë, Kosovë. Afati i fundit për aplikim është deri më datë: 21.03.2023 në ora 16:00.

Çdo ofertë që dërgohet pas afatit të përcaktuar më lartë nuk do të merret parasysh.

|  |  |
| --- | --- |
| **Nr. i referencës** |  |
| **Emri i kompanisë** |  |
| **Nr. Fiskal** |  |
| **Adresa** |  |
| **Emri i personit përgjegjës nga kompania** |  |
| **Data e ofertimit** |  |
| **Kontakti (tel)** |  |
| **Emali** |  |
| **Nënshkrimi** |  |

Nënshkrimi dhe vula e ofertuesit

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

v.v